text: Vasaros sezonui artėjant, daugelis iš mūsų nekantriai laukia artėjančių atostogų ir laiko kelionėms. Atostogų, o kartu ir poilsio kokybė didele dalimi priklauso nuo to, kaip kruopščiai jas susiplanuosime, išsigryninsime tikslus. Todėl norint užtikrinti sklandžias ir įsimintinas atostogas, būtina įvaldyti atostogų planavimo meną. Šiame įraše „Workland“ narė, unikalių kelionių planuotoja Amanda Ramos pasidalins vertingais patarimais, padėsiančiais susiplanuoti įsimintiniausias atostogas ir puikų poilsį.
  Paskutinės minutės planas vasarą – negalioja
  Kelionės planavimas apima daugybę sprendimų ir susitarimų, nuo kelionės tikslo pasirinkimo iki būtiniausių dalykų sustygavimo, kad viskas įvyktų sklandžiai. O vienas iš esminių aspektų, galinčių žymiai pagerinti jūsų kelionių patirtį, anot Amandos Ramos, yra viską užsisakyti iš anksto, ypač jei keliaujate į populiarias vietas.
  „Rekomenduoju atlikti visas restoranų rezervacijas iš anksto, kadangi populiarios vietos tampa pilnos itin greitai“, - dalinasi Amanda Ramos.
  Faktas, kad, pasilikus daugiau laiko kelionės planavimui, galima labiau pasiruošti ir netikėtiems pokyčiams, taip pat – jaustis ramiau prieš kelionę ir ja pasimėgauti.
  Pasinaudokite galimybėmis sutaupyti
  Neleiskite kelionių ir atostogų metu patiriamoms išlaidoms gadinti jums nuotaikos. Teisingai paskirstytas biudžetas padės pamatyti daugiau ir iš atostogų parsivežti įsimintinus įspūdžius bei nepatirti papildomų išlaidų.
  „Parašyti laišką viešbučiui prieš rezervuojant kambarį. Galbūt galite gauti mažą nuolaidėlę ir savo kelionės biudžetą išleisti kur nors kitur“, - sako Amanda.
  Vėlgi – kelionės planavimas iš anksto taip pat gali padėti sutaupyti. Nenukeliant bilietų pirkimo į paskutinę minutę, ir juos galite gauti geresne kaina, o, jei turėsite nuoseklų planą – tikėtina, neteks dalies biudžeto skirti nenumatytiems atvejams ar tos sekundės norams.
  Keliaudami siekiame atsipalaiduoti ir po atostogų sugrįžti užsipildę geromis emocijomis. Tam, kad taip įvyktų ir netektų patirti nereikalingo streso kelionės metu, unikalių kelionių planuotoja Amanda Ramos pataria sekti naujienas, nes šią vasarą keliautojams gali iškilti sunkumų:
  „Šią vasarą yra planuojama itin daug streikų ir jūs tikrai nenorite sužinoti atvykę, jog jūsų skrydis ir traukinys buvo atšauktas“, - dalinasi Amanda Ramos.
  Be to, pasidomėdami apie šalies, į kurią vykstate naujienas, kultūrą, galite rasti ir įdomių vietų ar renginių, kuriuos būtų įdomu aplankyti. Taigi, šiek tiek malonios „analizės“ gali padėti ne tik išvengti nemalonumų, bet ir – atvirkščiai – padovanoti puikių akimirkų.